齐武成帝
註釋

↑  《北齊書·永安簡平王浚傳》：長廣王湛先與浚不睦，進曰：「猛獸安可出穴。」帝默然。浚等聞之，呼長廣小字曰：「步落稽，皇天見汝！」左右聞者，莫不悲傷。
↑  《北齊書 卷七 帝紀第七 武成帝》：世祖武成皇帝，諱湛，神武皇帝第九子，孝昭皇帝之母弟也。
↑  《北齊書卷七帝紀第七武成帝》：儀錶瑰傑，神武尤所鍾愛。神武方招懷荒遠，乃為帝聘蠕蠕太子庵羅辰女，號「鄰和公主」。帝時年八歲，冠服端嚴，神情閑遠，華戎歎異。
↑  《北齊書卷七帝紀第七武成帝》：元象中，封長廣郡公。天保初，進爵為王，拜尚書令，尋兼司徒，遷太尉。
↑  《北齊書卷十四補列傳第六》：皇建末，孝昭幸晉陽，武成居守，元海以散騎常侍留典機密。初孝昭之誅楊愔等，謂武成云：「事成，以爾為皇太弟。」及踐祚，乃使武成在鄴主兵，立子百年為皇太子，武成甚不平。
↑  《北齊書卷十四補列傳第六》：先是，恒留濟南於鄴，除領軍厙狄伏連為幽州刺史，以斛律豐樂為領軍，以分武成之權。武成留伏連而不聽豐樂視事。乃與河南王孝瑜偽獵，謀於野，暗乃歸。先是童謠云：「中興寺內白鳧翁，四方側聽聲雍雍，道人聞之夜打鐘。」時丞相府在北城中，卽舊中興寺也。鳧翁，謂雄雞，蓋指武成小字步落稽也。道人，濟南王小名。打鐘，言將被擊也。旣而太史奏言北城有天子氣。昭帝以為濟南應之，乃使平秦王歸彥之鄴，迎濟南赴幷州。武成先咨元海，並問自安之計。元海曰：「皇太后萬福，至尊孝性非常，殿下不須別慮。」武成曰：「豈我推誠之意耶？」元海乞還省一夜思之。武成卽留元海後堂。元海達旦不眠，唯繞床徐步。夜漏未曙，武成遽出，曰：「神算如何？」答云：「夜中得三策，恐不堪用耳。」因說梁孝王懼誅入關事，請乘數騎入晉陽，先見太后求哀，後見主上，請去兵權，以死為限，求不干朝政，必保太山之安。此上策也。若不然，當具表，云「『威權大盛，恐取謗衆口』，請青、齊二州刺史。沉靜自居，必不招物議。此中策也。」更問下策曰：「發言卽恐族誅。」因逼之，答曰：「濟南世嫡，主上假太后令而奪之。今集文武，示以此勑，執豐樂，斬歸彥，尊濟南，號令天下，以順討逆，此萬世一時也。」武成大悅，狐疑，竟未能用。乃使鄭道謙卜之，皆曰：「不利舉事，靜則吉。」又召曹魏祖，問之國事。對曰：「當有大凶。」又時有林慮令姓潘，知占候，密謂武成曰：「宮車當晏駕，殿下為天下主。」武成拘之於內以候之。又令巫覡卜之，多云不須舉兵，自有大慶。武成乃奉詔，令數百騎送濟南於晉陽。
↑  《北齊書卷十二列傳第四孝昭六王》：帝臨崩，遺詔傳位於武成，並有手書，其末曰：「百年無罪，汝可以樂處置之，勿學前人。」
↑  《北齊書卷七帝紀第七武成帝》：初，帝與濟南約不相害。及輿駕在晉陽，武成鎮鄴，望氣者云鄴城有天子氣。帝常恐濟南復興，乃密行鳩毒，濟南不從，乃扼而殺之。後頗愧悔。初苦內熱，頻進湯散。時有尚書令史姓趙，於鄴見文宣從楊愔、燕子獻等西行，言相與復讐。帝在晉陽宮，與毛夫人亦見焉。遂漸危篤。備禳厭之事，或煮油四灑，或持炬燒逐。諸厲方出殿梁，騎棟上，歌呼自若，了無懼容。時有天狗下，乃於其所講武以厭之。有兔驚馬，帝墜而絕肋。太后視疾，問濟南所在者三，帝不對。太后怒曰：「殺之耶？不用吾言，死其宜矣！」臨終之際，唯扶服床枕，叩頭求哀。遣使詔追長廣王入纂大統，手書云：「宜將吾妻子置一好處，勿學前人也。」
↑  《北齊書卷七帝紀第七武成帝》：孝昭幸晉陽，帝以懿親居守鄴，政事咸見委託。二年，孝昭崩，遺詔徵帝入統大位。及晉陽宮，發喪於崇德殿。皇太后令所司宣遺詔，左丞相斛律金率百僚敦勸，三奏，乃許之。
↑  《北齊書卷七帝紀第七武成帝》：三年春正月庚申朔，周軍至城下而陳，戰於城西。周軍及突厥大敗，人畜死者相枕，數百里不絕。詔平原王段韶追出塞而還。
↑  《北齊書卷七帝紀第七武成帝》：閏月乙未，詔遣十二使巡行水潦州，免其租調。乙巳，突厥寇幽州。周軍三道並出，使其將尉遲迥寇洛陽，楊檦入軹關，權景宣趣懸瓠。冬十一月甲午，迥等圍洛陽。戊戌，詔兼散騎常侍劉逖使於陳。甲辰，太尉婁叡大破周軍於軹關，擒楊檦。
↑  《北齊書卷七帝紀第七武成帝》：十二月乙卯，豫州刺史王士良以城降周將權景宣。丁巳，帝自晉陽南討。己未，太宰、平陽王淹薨。壬戌，太師段韶大破尉遲迥等，解洛陽圍。丁卯，帝至洛陽，免洛州經周軍處一年租賦，赦州城內死罪已下囚。
↑  《资治通鉴 卷一百六十八 陈纪二 起上章執徐，盡玄黓敦牂，凡三年。》：初，齊顯祖命群官刊定魏《麟趾格》為《齊律》，久而不成。時軍國多事，決獄罕依律文，相承謂之「變法從事」。世祖即位，思革其弊，乃督修律令者，至是而成，《律》十二篇，《令》四十卷。其刑名有五：一曰死，重者轘之，次梟首，次斬，次絞；二曰流，投邊裔為兵；三曰刑，自五歲至一歲；四曰鞭，自百至四十；五曰杖，自三十至十；凡十五等。其流內官及老、小、閹、癡並過失應贖者，皆以絹代金。三月，辛酉，班行之，因大赦。是後為吏者始守法令。又敕仕門子弟常講習之，故齊人多曉法。
↑  《北齊書卷七帝紀第七武成帝》：丙子，乃使太宰段韶兼太尉，持節奉皇帝璽綬傳位於皇太子，大赦，改元為天統元年，百官進級降罪各有差。又詔皇太子妃斛律氏為皇后。於是群公上尊號為太上皇帝，軍國大事咸以奏聞。始將傳政，使內參乘子尚乘驛送詔書於鄴。
↑  《北齊書卷七帝紀第七武成帝》：天統四年十二月辛未，太上皇帝崩於鄴宮乾壽堂，時年三十二，諡曰武成皇帝，廟號世祖。五年二月甲申，葬於永平陵。
↑  《北齊書 卷十 補列傳第二　高祖十一王》：詔令徵浚，浚懼禍，謝疾不至。上怒，馳驛收浚，老幼泣送者數千人。至，盛以鐵籠，與上黨王渙俱置北城地牢下，飲食溲穢共在一所。明年，帝親將左右臨穴歌謳，令浚和之。浚等惶怖且悲，不覺聲戰。帝為愴然，因泣，將赦之。長廣王湛先與浚不睦，進曰：「猛獸安可出穴。」帝默然。浚等聞之，呼長廣小字曰：「步落稽，皇天見汝！」左右聞者，莫不悲傷。浚與渙皆有雄略，為諸王所傾服，帝恐為害，乃自刺渙，又使壯土劉桃枝就籠亂刺。槊每下，浚、渙輒以手拉折之，號哭呼天。於是薪火亂投，燒殺之，填以石土。後出，皮髮皆盡，屍色如炭，天下為之痛心。
↑  《资治通鉴 卷一百六十八 陈纪二 起上章執徐，盡玄黓敦牂，凡三年。》： 趙郡王睿先使黃門侍郎王松年馳至鄴，宣肅宗遺命。湛猶疑其詐，使所親先詣殯所，發而視之。使者覆命，湛喜，馳赴晉陽，使河南王孝瑜先入宮，改易禁衛。癸丑，世祖即皇帝位於南宮，大赦，改元太寧。
↑  《北史•卷十四列傳第二•后妃下》：「及后崩，武成不改服，緋袍如故。未幾，登三臺，置酒作樂；宮女進白袍，帝怒，投諸臺下。和士開請止樂，帝大怒，撾之。」
↑  《北齊書 卷九 列傳第一 後宮》： 孝昭即位，降居昭信宮，號昭信皇后。
↑  《北齊書 卷九 列傳第一 後宮》： 武成踐祚，逼淫亂，云：「若不許，我當殺爾兒。」懼，從之。後有娠，太原王紹德至閣，不得見，慍曰：「兒豈不知耶，姊姊腹大，故不見兒。」聞之，大慚，由是生女不舉。
↑  《北齊書 卷九 列傳第一 後宮》： 帝橫刀詬曰：「爾殺我女，我何不殺爾兒！」對前 築殺紹德。大哭，帝愈怒，裸亂撾撻之，號天不已。盛以絹囊，流血淋漉，投諸渠水，良久乃蘇，犢車載送妙勝尼寺。
↑  《北齊書 卷九 列傳第一 後宮》：性 愛佛法，因此為尼。齊亡入關。隋時得還趙郡。
↑  《北齐书•補帝紀第七•武成帝》：「論曰：武成風度高爽，經算弘長，文武之官，俱盡其力，有帝王之量矣。但愛狎庸豎，委以朝權，帷薄之間，淫侈過度，滅亡之兆，其在斯乎？玄象告變，傳位元子，名號雖殊，政猶己出，跡有虛飾，事非憲典，聰明臨下，何易可誣。又河南、河間、樂陵等諸王，或以時嫌，或以猜忌，皆無罪而殞，非所謂知命任天道之義也。」
↑  《北史 列传第四十 齐宗室诸王下》河南康舒王孝瑜......尔朱御女名摩女，本事太后，孝瑜先与之通
↑  《北齊書卷十二·武成十二王列傳》：南陽王綽，字仁通，武成長子也。以五月五日辰時生，至午時，後主乃生。武成以綽母李夫人非正嫡，故貶為第二，初名融，字君明，出後漢陽王。河清三年，改封南陽，別為漢陽置後。
↑  大同北朝艺术研究院. . 北京: 文物出版社. 2016年5月: 38–39、194–204. ISBN 978-7-5010-4630-0 （中文（简体））.  使用|accessdate=需要含有|url= (帮助)
| 0 | 1 | 2 |
| --- | --- | --- |
| 前任： 六兄孝昭帝高演 | 中国北齐皇帝 561年—565年 | 繼任： 长子後主高緯 侄子安德王高延宗 |
|  论 编北齐君主 |
| --- | --- |
详见：北齐君主列表、北齐皇帝世系图
追尊: 文穆皇帝 · 高祖神武皇帝 · 世宗文襄皇帝 · 楚恭哀帝
统治: 顯祖文宣皇帝 → 济南閔悼王 → 肅宗孝昭皇帝 → 世祖武成皇帝 → 后主 → 幼主
不被视为正统皇帝: 安德王  · 任城王 · 范阳王
三皇五帝 → 夏 → 商 → 周 → 秦 → 汉 → 三国 → 晋 / 十六国 → 北魏 / 南朝 – 北齐 – 北周 → 隋 → 唐 → 五代 – 十國 → 宋 / 西夏 / 辽 / 金 → 元 → 明 → 清 → 民国 / 人民共和国
| --- | --- |
：人物 :  CBDB  DILA  SHL